*pielikums*

 Saistošajiem noteikumiem Nr.2021/16

**Par maznodrošinātas mājsaimniecības ienākumu slieksni**

**un sociālās palīdzības pabalstiem Aizkraukles novadā pašvaldībā**

**Saistošo noteikumu Nr.2021/16**

**“Par maznodrošinātas mājsaimniecības ienākumu slieksni un sociālās palīdzības**

**pabalstiem Aizkraukles novadā pašvaldībā”**

**PASKAIDROJUMA RAKSTS**

|  |  |
| --- | --- |
| ***Paskaidrojuma raksta sadaļas*** | ***Norādāmā informācija*** |
| 1. Projekta nepieciešamības pamatojums | Saistošie noteikumi “Par maznodrošinātas mājsaimniecības ienākumu slieksni un sociālās palīdzības pabalstiem Aizkraukles novada pašvaldībā” ir nepieciešami, lai, izvērtējot novadu veidojošo pašvaldību saistošos noteikumus, jaunizveidotajā novadā būtu vienoti saistošie noteikumi, kuri nosaka vienotu maznodrošinātas mājsaimniecības ienākumu slieksni un sociālās palīdzības pabalstus.  |
| 2. Īss projekta satura izklāsts | Saistošie noteikumi ir izstrādāti, lai ievērotu normatīvo aktu prasības sociālās palīdzības jomā, kas stājušās spēkā 2021.gada 1.janvārī un 1.jūlijā. Sociālo pakalpojumu un sociālās palīdzības likuma 33.panta trešajā daļā ir noteikts, ka maznodrošinātas mājsaimniecības ienākumu slieksni katra pašvaldība ir tiesīga noteikt ne augstāku par 436 euro pirmajai vai vienīgajai personai mājsaimniecībā un 305 euro pārējām personām mājsaimniecībā, bet ne zemāku par šī panta otrajā daļā noteikto trūcīgas mājsaimniecības ienākumu slieksni (272 euro pirmajai vai vienīgajai personai un 190 euro pārējām personām mājsaimniecībā). Līdz administratīvi teritoriālajai reformai, četrās novadu veidojošajās pašvaldībās bija noteikts maznodrošinātas mājsaimniecības ienākumu slieksnis 327 euro pirmajai vai vienīgajai personai, 229 euro - katrai nākamajai personai, savukārt divās novada pašvaldībās- attiecīgi 350 euro pirmajai vai vienīgajai personai, 245 euro - katrai nākamajai personai. Lai nesamazinātu pašvaldības nodrošināto sociālo atbalstu maznodrošinātām mājsaimniecībām, nepieciešams pārņemt plašāk izmantoto mājsaimniecības ienākumu slieksni, nosakot 327 euro līmeni pirmajai vai vienīgajai personai, 229 euro - katrai nākamajai personai. Saistošie noteikumi nosaka pamata sociālās palīdzības pabalstu- pabalstu garantētā minimālā ienākuma līmeņa nodrošināšanai un mājokļa pabalsta piešķiršanu, atbilstoši Ministru kabineta 17.12.2020. noteikumiem Nr. 809 “Noteikumi par mājsaimniecības materiālās situācijas izvērtēšanu un sociālās palīdzības saņemšanu” un papildu sociālās palīdzības pabalstiem- pabalstu atsevišķu izdevumu segšanai un pabalsta krīzes situācijā pieprasīšanas, piešķiršanas un saņemšanas kārtību. |
| 3. Informācija par plānoto projekta ietekmi uz pašvaldības budžetu | Saistošajos noteikumos minētie sociālās palīdzības pabalsti tiks nodrošināti pieejamo budžeta resursu ietvaros. Par ietekmi uz pašvaldības budžetu varēs spriest pēc trim mēnešiem pēc saistošo noteikumu stāšanās spēkā. Ja pieaugs pabalstu izmaksas nodrošināšanai nepieciešamais finansējuma apjoms, būs nepieciešami budžeta grozījumi.  |
| 4. Informācija par plānoto projekta ietekmi uz sociāli ekonomisko stāvokli (uzņēmējdarbības vidi) pašvaldības teritorijā | Nav attiecināms |
| 5. Informācija par administratīvajām procedūrām | Saistošo noteikumu projekts paredz administratīvās procedūras, privātpersonām veicama iesnieguma iesniegšana, kam seko sociālā dienesta lēmuma pieņemšana. Sociālā dienesta pieņemtos lēmumus var apstrīdēt Aizkraukles novada domē, iesniedzot attiecīgu iesniegumu domes priekšsēdētājam. Aizkraukles novada domes lēmumu, saskaņā ar Administratīvā procesa likuma 79.panta pirmo daļu un 189.panta pirmo daļu, var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona – pēc deklarētās dzīves vietas).  |
| 6. Informācija par konsultācijām ar privātpersonām | Konsultācijas nav notikušas. |

|  |  |  |
| --- | --- | --- |
| Sēdes vadītājs,domes priekšsēdētājs  | *Šis dokuments ir elektroniski parakstīts ar drošu elektronisko parakstu un satur laika zīmogu* | L.Līdums |